**Likumprojekta „Grozījumi Administratīvo pārkāpumu kodeksā” (VSS-1014) sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Administratīvo pārkāpumu kodeksā” (turpmāk ‑ likumprojekts) izstrādāts pēc:**1.** Vides aizsardzības un reģionālās attīstības ministrijas (turpmāk – VARAM) iniciatīvas, lai:* korekti izteiktu kompetences par administratīvo atbildību attiecībā uz Eiropas Savienības (turpmāk – ES) emisijas kvotu tirdzniecības sistēmas (turpmāk – ETS) gaisa kuģu operatoru pienākumu nepildīšanu: likumprojektā šī kompetence tiek noteikta valsts aģentūrai „Civilās aviācijas aģentūra” (turpmāk – Civilās aviācijas aģentūra) un nevis Valsts vides dienestam (turpmāk – VVD), kā tas ir šobrīd;
* noteiktu administratīvo atbildību par jūras transporta oglekļa dioksīda (turpmāk – CO2) emisiju monitoringa, ziņošanas un verifikācijas pienākumu, kas kuģiem ar bruto tonnāžu virs 5 000 tonnām[[1]](#footnote-3) ir noteikti ar Eiropas Parlamenta un Padomes 2015. gada 29. aprīļa Regulu 2015/757/ES par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – regula Nr. 2015/757), nepildīšanu. Šī administratīvā atbildība tiek piemērota Regulas Nr. 2015/757 3. panta „d” punktā definētajam uzņēmumam, kas saskaņā ar minēto definīciju ir „kuģa īpašnieks vai jebkura cita organizācija vai persona, piemēram, pārvaldnieks vai bezapkalpes kuģa fraktētājs, kas no kuģa īpašnieka pārņēmis atbildību par kuģa darbību”. Ar likumprojektu noteiktie naudas sodi ir pielāgoti tiem soda apjomiem, kas ir noteikti ES ETS operatoriem un gaisa kuģu operatoriem;
* izteiktu kompetences par administratīvo atbildību attiecībā uz jūras transporta CO2 emisiju monitoringa, ziņošanas un verifikācijas pienākumu nepildīšanu. Ar likumprojektu kompetentā iestāde par administratīvo pārkāpumu protokolu sastādīšanu, administratīvo pārkāpumu lietas izskatīšanu un administratīvo sodu uzlikšanu tiek noteikts VVD.

**2.**Ekonomikas ministrijas iniciatīvas, lai pārņemtu Eiropas Padomes 2015. gada 20. aprīļa Direktīvas 2015/652/ES, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – direktīva Nr. 2015/652) 6. panta nosacījumu, kas noteic, ka ES dalībvalstīm ir jāpieņem noteikumus par sankcijām, ko piemērot par to noteikumu pārkāpumiem, kuri pieņemti saskaņā ar šo direktīvu, un paredzētajām sankcijām jābūt iedarbīgām, samērīgām un atturošām. Ir arī noteikta prasība, ka par šīm sankcijām ir jāpaziņo Eiropas Komisijai ne vēlāk kā līdz 2017. gada 21. aprīlim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības*Nosacījumi attiecībā uz ES ETS operatoriem un gaisa kuģu operatoriem*ES ETS darbību Latvijā regulē likums „Par piesārņojumu” un uz tā pamata izdotie Ministru kabineta noteikumi:* Ministru kabineta 2012. gada 13. novembra noteikumi Nr. 769 „Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā (turpmāk – noteikumi Nr. 769);
* Ministru kabineta 2013. gada 9. jūlija noteikumi Nr. 366 „Noteikumi par aviācijas darbību dalību Eiropas Savienības emisijas kvotu tirdzniecības sistēmā (turpmāk – noteikumi Nr. 366);
* Ministru kabineta 2013. gada 26. februāra noteikumi Nr. 112 „Emisijas kvotu piešķiršanas kārtība stacionāro tehnoloģisko iekārtu operatoriem;
* Ministru kabineta 2014. gada 20. maija noteikumi Nr. 250 „Noteikumi par darbībām emisijas reģistrā”.

Ar likumu „Par piesārņojumu” un uz tā pamata izdotajiem Ministru kabineta noteikumiem Latvijas normatīvajos aktos ir pārņemti šādi ES tiesību akti:* Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (turpmāk – direktīva Nr. 2003/87/EK) un tās 2004., 2008., 2009., 2013., 2014., 2015. gada grozījumi;
* Eiropas Komisijas 2012. gada 21. jūnija Regula Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK;
* Eiropas Komisijas 2012. gada 21. jūnija Regula Nr. 601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK;
* Eiropas Komisijas 2011. gada 27. aprīļa lēmums Nr. 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK;
* Eiropas Komisijas 2013. gada 2. maija Regula Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011.

Ar likumu „Par piesārņojumu” ir definēti operatori un gaisa kuģu operatori:* Operators – privātpersona, atvasināta publiska persona, tiešās vai pastarpinātās pārvaldes iestāde, kura veic profesionālu darbību vai ir atbildīga par šādas darbības veikšanu vai kurai ir noteicošā ekonomiskā ietekme uz attiecīgās profesionālās darbības tehnisko izpildījumu;
* Gaisa kuģa operators – persona, kas veic gaisa pārvadājumus un ekspluatē gaisa kuģi laikā, kad tas veic likuma „Par piesārņojumu” 2. pielikumā noteikto aviācijas darbību, vai arī, ja šī persona nav zināma vai gaisa kuģa īpašnieks to nav norādījis, – gaisa kuģa īpašnieks.

Savukārt likuma „Par piesārņojumu” 24.1 pantā ir definētas darbības, kurām ir nepieciešama siltumnīcefekta gāzu (turpmāk – SEG) emisijas atļauja. Līdz ar to ir secināms, ka ES ETS operators ir likumā „Par piesārņojumu” definētais operators, kura stacionārajā tehnoloģiskajā iekārtā tiek veikta viena vai vairākas likuma „Par piesārņojumu” 2. pielikumā minētās piesārņojošās darbības, kurām ir nepieciešama SEG emisijas atļauja.*Nosacījumi kompetencēm ES ETS operatoru un gaisa kuģu operatoru darbības uzraudzībai*Likuma „Par piesārņojumu” 45. panta pirmajā daļā noteikts, ka VARAM un Vides pārraudzības valsts birojs uzrauga likumā „Par piesārņojumu” noteikto prasību izpildi.Savukārt likuma „Par piesārņojumu” 45. panta trešajā daļā noteikts, ka VARAM un Civilās aviācijas aģentūra savas kompetences ietvaros uzrauga likumā „Par piesārņojumu” un uz tā pamata izdotajos Ministru kabineta noteikumos gaisa kuģu operatoriem noteikto prasību izpildi. Attiecībā uz ES ETS operatoru iekārtu radīto SEG emisiju monitoringu, monitoringa plānu saņemšanu un izvērtēšanu, kā arī ikgadējo emisiju ziņojumu saņemšanu un izvērtēšanu kompetentā iestāde Latvijā ir VVD saskaņā ar noteikumiem Nr. 769.Attiecībā uz ES ETS gaisa kuģu operatoru radīto CO2 emisiju monitoringu, monitoringa plānu saņemšanu un izvērtēšanu, kā arī ikgadējo emisiju ziņojumu saņemšanu un izvērtēšanu kompetentā iestāde Latvijā ir Civilās aviācijas aģentūra saskaņā ar noteikumiem Nr. 366 (jo īpaši noteikumu Nr. 366 14. punkts un 25. punkts).*Nosacījumi kompetencēm soda mehānisma piemērošanā noteikšanā ES ETS operatoriem un gaisa kuģu operatoriem*Direktīvas Nr. 2003/87/EK 16. pants noteic, ka visām ES dalībvalstīm ir jāparedz normas par sankcijām, kuras tiktu piemērotas par ES ETS operatoriem un gaisa kuģu operatoriem ES ETS ietvaros noteikto pienākumu nepildīšanu. Šīm sankcijām ir jābūt pietiekami iedarbīgām, lai nodrošinātu šo pienākumu izpildi, kā arī tām ir jābūt efektīvām, samērīgām un preventīvām. Līdz ar to ir secināms, ka ES tiesību aktos ir noteikts, ka dalībvalstīm ir jāizstrādā sankciju sistēma tiem gadījumiem, kad operators vai gaisa kuģu operators neveic ES ETS noteiktos pienākumus, kas ir:* monitoringa plānu sagatavošana un iesniegšana atbilstoši savu iekārtu vai gaisa kuģu veiktajām darbībām;
* monitoringa veikšana attiecībā uz iekārtu vai gaisa kuģu radītajām emisijām;
* ziņojuma par monitoringa rezultātiem (ikgadējais emisiju ziņojums) sagatavošana un iesniegšana, tajā iekļaujot atbilstošu un patiesu informāciju par savu iekārtu vai gaisa kuģu radītajām emisijām;
* emisijas kvotu nodošana tādā apjomā, kādā iekārtu vai gaisa kuģu darbībās ir radīts SEG emisiju apjoms (viena (1) emisijas kvota jānodod par vienu (1) tonnu SEG emisiju).

Direktīvas Nr. 2003/87/EK 16. panta 1. punkta prasības pārņemtas Latvijas Administratīvo pārkāpuma kodeksa (turpmāk – APK) 84. pantā, kas paredz nosacījumus attiecībā uz ikgadējo pārskatu par SEG emisiju (ikgadējais emisiju ziņojums) neiesniegšanu vai datu sagrozīšanu; par monitoringa datu slēpšanu vai sagrozīšanu, tos piemērojot ES ETS operatoriem un gaisa kuģu operatoriem (kuru administrējošā ES dalībvalsts ir Latvija). APK 84. pantā noteiktais papildsods juridiskas personas valdes loceklim ieņemt noteiktus amatus komercsabiedrībās ir iekļauts atbilstoši Ministru kabineta 2010. gada 30. martā Ministru kabinetā apstiprinātajam informatīvajam ziņojumam „Par atbildības regulējumu un sodu politiku komerctiesībās”. APK 231. pants noteic, ka APK 84. pantā noteiktās administratīvo pārkāpumu lietas izskatīšana un administratīvo sodu uzlikšana ir VVD kompetencē.Attiecībā uz emisijas kvotu nodošanas pienākuma nepildīšanu sankcijas ir noteiktas likuma „Par piesārņojumu” 32.5 panta trešajā daļā, tādējādi pārņemot direktīvas Nr. 2003/87/EK 16. panta 3. un 4. punktu. VVD pieņem lēmumu, operatoram vai gaisa kuģa operatoram pienākumu veikt maksājumu par likuma „Par piesārņojumu” [32.](https://likumi.lv/doc.php?id=6075" \l "p32.2" \t "_blank)[2](https://likumi.lv/doc.php?id=6075" \l "p32.2" \t "_blank)[panta](https://likumi.lv/doc.php?id=6075" \l "p32.2" \t "_blank) pirmajā daļā minēto emisijas kvotu nenodošanu paredzētajā termiņā vai noteiktajā apjomā.*Nosacījumi regulas Nr. 2015/757 3. panta „d” punktā minētajiem uzņēmumiem*Regulas Nr. 2015/757 3. panta „d” punktā ir definēts uzņēmums, uz kuru attiecas nosacījumi par jūras transporta oglekļa dioksīda emisiju monitoringu, ziņošanu un verifikāciju – „uzņēmums ir kuģa īpašnieks vai jebkura cita organizācija vai persona, piemēram, pārvaldnieks vai bezapkalpes kuģa fraktētājs, kas no kuģa īpašnieka pārņēmis atbildību par kuģa darbību”. Ievērojot minēto, ar likumprojekta 2. pantu, kas paredz papildināt APK ar 88.11 pantu, kas noteic atbildību par SEG emisiju informācijas slēpšanu vai sagrozīšana, šī panta trešā daļa ir attiecināma uz šo regulas Nr. 2015/757 3. panta „d” punktā definēto uzņēmumu (fiziska vai juridiska persona, kura veic kādu no darbībām ar kuģiem ar bruto tonnāžu virs 5 000 tonnām, izņemot karakuģus, jūras spēku palīgkuģus, zvejas un zivju apstrādes kuģus, vienkāršas konstrukcijas koka kuģus, kuģi, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģi), un nav attiecināma uz Latvijas normatīvajos aktos definēto jēdzienu „uzņēmums”.Savukārt regulas Nr. 2015/757 2. pants paredz, ka šī regula tiek piemērota kuģiem ar bruto tonnāžu virs 5 000 tonnām attiecībā uz CO2 emisijām, kas radušās minēto kuģu reisos no to pēdējās ienākšanas ostas uz ES dalībvalsts jurisdikcijā esošu ienākšanas ostu, reisos no ES dalībvalsts jurisdikcijā esošas ienākšanas ostas uz nākamo ienākšanas ostu, kā arī ES dalībvalsts jurisdikcijā esošās ienākšanas ostās, bet šo regulu nepiemēro karakuģiem, jūras spēku palīgkuģiem, zvejas un zivju apstrādes kuģiem, vienkāršas konstrukcijas koka kuģiem, kuģiem, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģiem.*Nosacījumi regulas Nr. 2015/757 3. panta „d” punktā minēto uzņēmumu darbības uzraudzībai*Regulas Nr. 2015/757 3. panta „d” punktā minēto uzņēmumu pienākumi un atbildības:* sagatavot un verificētājam iesniegt monitoringa plānu par katru uzņēmuma kuģi, kurā norādīta izvēlētā CO2 emisiju monitoringa un ziņošanas metode un cita attiecīga informācija;
* veikt katra kuģa CO2 emisiju monitoringu gan par katru reisu, gan par gadu;
* sagatavot un iesniegt verificētājam ikgadējo emisiju ziņojumu par katru to pārziņā esošo kuģi par CO2 emisijām un citu attiecīgo informāciju attiecībā uz visu ziņošanas laikposmu;
* iesniegt Eiropas Komisijā un attiecīgajā karoga valsts iestādē ikgadējo emisiju ziņojumu, kuru verificētājs verificējis kā apmierinošu.

Savukārt verificētājam ir nepieciešams verificēt iesniegto monitoringa plānu un ikgadējo emisiju ziņojumu un, ja iesniegtais emisiju ziņojums ir verificēts kā atbilstošs, izsniegt atbilstības dokumentu.Regulā Nr. 2015/757 ir noteiktas arī valsts kompetentajām iestādēm īstenojamās prasības. Šobrīd Latvijas normatīvajos aktos nav definētas konkrētās kompetentās iestādes, kas ir atbildīgas par regulas Nr. 2015/757 prasību izpildes kontroli un uzraudzību.Ar Likumprojektu „Grozījumi likumā „Par piesārņojumu”” (VSS-973) tiek noteikts, ka VARAM un VVD savas kompetences ietvaros uzrauga un kontrolē regulas Nr. 2015/757 3. panta „d” punktā minētajam uzņēmumam regulā Nr. 2015/757 noteikto prasību izpildi.Tiek plānots, ka uz likuma „Par piesārņojumu” pamata izdotajos Ministru kabineta noteikumos, kuru deleģējums ir dots ar likumprojektu „Grozījumi likumā „Par piesārņojumu”” (VSS-973), tiks noteikts, ka verificētājs informēs VVD par tiem Latvijas karoga regulas Nr. 2015/757 3. panta „d” punktā minētajiem uzņēmumiem, kuru iesniegtos monitoringa plānus šis verificētājs ir verificējis kā atbilstošus vai neatbilstošus. Līdz ar to būs viegli konstatējams, ja monitoringa plāni nav iesniegti vai kuri iesniegtie monitoringa plāni bija neatbilstoši apstiprinoša verifikācijas slēdziena pieņemšanai. Tādā veidā, izpildot regulas Nr. 2015/757 20. panta 1. punktā noteikto prasību ES dalībvalstīm izveidot iedarbīgu, samērīgu un atturošu sankciju sistēmu monitoringa un ziņošanas pienākumu nepildīšanas gadījumiem, tiktu nodrošināta savlaicīga informācijas saņemšana par tām kuģošanas sabiedrībām, kuras nebūs izpildījušas pirmo ar regulu Nr. 2015/757 noteikto pienākumu ‑ sagatavot oglekļa dioksīda monitoringa plānu un nodrošināt tā verificēšanu. Šādā veidā tiktu savlaicīgi izpildīts ar likumprojektu noteiktais nosacījums, ka regulas Nr. 2015/757 3. panta „d” punktā minētajam uzņēmumam tiek piemērots ar likumprojektu noteiktais administratīvais sods par „oglekļa dioksīda emisiju monitoringa datu slēpšanu”.*Nosacījumi kompetencēm soda mehānisma piemērošanā regulas Nr. 2015/757 3. panta „d” punktā minētajiem uzņēmumiem*Regulā Nr. 2015/757 ir noteikta prasība ES dalībvalstīm izveidot iedarbīgu, samērīgu un atturošu sankciju sistēmu regulas Nr. 2015/757 nosacījumu izpildes nodrošināšanai un par to paziņot Eiropas Komisijai līdz 2017. gada 31. jūlijam. Šobrīd Latvijā šāda sistēma ar konkrētiem nosacījumiem tiesību aktos nav izveidota.*Nosacījumi degvielas piegādātājiem par ikgadējā ziņojuma iesniegšanas pienākuma neizpildi*Direktīvas Nr. 2015/652 6. pantā ir noteikts, ka ES dalībvalstis pieņem iedarbīgas, samērīgas un atturošas sankcijas, kas tiktu piemērotas degvielas piegādātājiem par noteikto pienākumu (ikgadējā ziņojuma un datu iesniegšana) nepildīšanu. Ir arī noteikts, ka ES dalībvalstīm par šo sankciju sistēmu ir jāpaziņo Eiropas Komisijai līdz 2017. gada 21. aprīlim.*Nosacījumi kompetencēm attiecībā uz degvielas piegādātājiem noteikto pienākumu sniegt ikgadējo ziņojumu*Tiek noteikts, ka VVD izskata administratīvās lietas, ja degvielas piegādātājs nepilda noteikto pienākumu iesniegt ikgadējo emisiju ziņojumu, kā arī uzliekt administratīvos sodus (brīdinājums vai naudas sods) par minētā pienākuma neizpildi.Likumprojekta izstrādes mērķis:Ar atsevišķu tiesību akta vienību paredzēt atbildību par SEG emisiju informācijas slēpšanu vai sagrozīšanu.**1.**Ar likumprojektu tiek korekti noteikta kompetence attiecībā uz administratīvās atbildības piemērošanu ES ETS gaisa kuģu operatoriem – šis pienākums tiek noteikts Civilās aviācijas aģentūrai un nevis VVD, kā tas ir šobrīd.Ar likumprojektu naudas soda apmēri, to piemērošanas nosacījumi ES ETS operatoriem vai gaisa kuģu operatoriem netiek mainīti.Ar likumprojektu ir noteikta jauna administratīvā atbildība regulas Nr. 2015/757 3. panta „d” punktā minētajam uzņēmumam – par oglekļa dioksīda emisiju monitoringa datu slēpšanu vai sagrozīšanu, kā arī par ikgadējā verificētā emisiju ziņojuma neiesniegšanu VVD vai tā datu sagrozīšanu. Ievērojot minēto, naudas soda apjoms un tā piemērošanas nosacījumi tiek pielīdzināti ES ETS operatoram un gaisa kuģa operatoram noteiktajiem apjomiem, lai neradītu apdraudējumu APK vienmērīgai, korektai un godīgai piemērošanai.Kompetence attiecībā uz administratīvās atbildības piemērošanu regulas Nr. 2015/757 3. panta „d” punktā minētajam uzņēmumam tiek noteikta VVD.**2.**Ar likumprojektu ir noteikta jauna administratīvā atbildība par ikgadējā emisiju ziņojuma neiesniegšanu, kas tiek piemērota degvielas piegādātājam, kas ir definēts Eiropas Parlamenta un Padomes 2009. gada 23. aprīļa Direktīvā 2009/30/EK, ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK (turpmāk – direktīva 2009/30/EK), kuras nosacījumi tiks pārņemti likumā “Par piesārņojumu” (VSS-973). Ievērojot minēto, naudas soda apjoms un tā piemērošanas nosacījumi tiek pielīdzināti ES ETS operatoram un gaisa kuģa operatoram noteiktajiem apjomiem, lai neradītu apdraudējumu APK vienmērīgai, korektai un godīgai piemērošanai.Kompetence attiecībā uz administratīvās atbildības piemērošanu degvielas piegādātājam tiek noteikta VVD.Papildus ar likumprojektu tiek svītroti APK noteiktie papildsodi ES ETS operatoram un gaisa kuģa operatoram saskaņā ar Satiksmes ministrijas iebildumu. Izvērtējot iesniegto Satiksmes ministrijas iebildumu, kā arī, izvērtējot esošo situāciju ar ES ETS operatoru un gaisa kuģu operatoru pienākumu izpildi, ir secināms, ka ES ETS ietvaros noteikto pienākumu – izstrādāt monitoringa plānu, veikt SEG emisiju monitoringu, kā arī izstrādāt un iesniegt ikgadējo emisiju ziņojumu, neizpilde nav vērtējams kā būtisks pārkāpums. Papildus jāatzīmē, ka šo pienākumu nepildīšana nerada būtisku kaitējumu videi. Līdz ar to ir secināms, ka nav nepieciešams piemērot šobrīd APK 84. panta pirmajā daļā noteikto papildsodu par ES ETS ietvaros noteikto informācijas iesniegšanas pienākumu nepildīšanu, kas paredzēja aizliegumu valdes loceklim tiesības ieņemt noteiktus amatus komercsabiedrībās. |
| 3. | Projekta izstrādē iesaistītās institūcijas | VARAM.Likumprojekta izstrādē netika organizēta darba grupa.Likumprojekts ir saskaņots ar VVD, Civilās aviācijas aģentūru, VAS “Latvijas Jūras administrācija”, Ekonomikas ministriju, Finanšu ministriju un Nacionālo bruņoto spēku Jūras spēku flotiles Krasta apsardzes dienestu. Likumprojektu tā izstrādes stadijā saskaņoja Nacionālo bruņoto spēku Jūras spēku flotiles Krasta apsardzes dienests, par ko 2016. gada 7. oktobrī VARAM informēja Aizsardzības ministriju. |
| 4. | Cita informācija | Likumprojekts tika izskatīts un atbalstīts Latvijas Administratīvo pārkāpumu kodeksa pastāvīgās darba grupas 2016. gada 6. oktobra sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmē vai var ietekmēt:* ES ETS operatorus un gaisa kuģu operatorus, kā arī regulas Nr. 2015/757 3. panta „d” punktā minētos uzņēmumus – attiecībā uz administratīvo atbildību par emisiju ziņojumu neiesniegšanu vai datu sagrozīšanu tajā, par monitoringa datu sagrozīšanu vai slēpšanu;
* VVD – kompetence administratīvo pārkāpuma lietu lietvedībā attiecībā uz ES ETS operatoriem (kompetence tiek saglabāta kā šobrīd noteikta APK 231 .pantā) (izskatīt administratīvo pārkāpumu lietas un uzlikt administratīvos sodus), attiecībā uz regulas Nr. 2015/757 3. panta „d” punktā minētajiem uzņēmumiem (sastādīt administratīvo pārkāpumu protokolus, izskatīt sastādītos protokolus un uzlikt administratīvos sodus attiecībā regulas Nr. 2015/757 3. panta „d” punktā minētajiem uzņēmumiem, kā arī attiecībā uz degvielas piegādātājiem (izskatīt administratīvo pārkāpumu lietas un uzlikt administratīvos sodus);
* Civilās aviācijas aģentūra – kompetence administratīvo pārkāpuma lietu lietvedībā attiecībā uz ES ETS gaisa kuģu operatoriem (izskatīt administratīvo pārkāpumu lietas un uzlikt administratīvos sodus);
* Likumā ,,Par piesārņojumu” definēto degvielas piegādātāju – attiecībā uz administratīvo atbildību par ikgadējā ziņojumu neiesniegšanu.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskā regulējuma paredzamā ietekme uz administratīvo slogu:*ES ETS operatoriem, gaisa kuģu operatoriem un regulas Nr. 2015/757 3. panta „d” punktā minētajiem uzņēmumiem, likumā ,,Par piesārņojumu” definētajiem degvielas piegādātājiem*Ietekmes uz administratīvo slogu minētajiem uzņēmumiem nav. Minētajiem tiesību subjektiem ir primāri jāpilda savus ES un Latvijas normatīvajos aktos noteiktos pienākumus, tādējādi nepieļaujot administratīvās atbildības iestāšanos.Likumprojekta tiesiskā regulējuma ietekme uz uzņēmējdarbības vidi*ES ETS operatoriem, gaisa kuģu operatoriem un regulas Nr. 2015/757 3. panta „d” punktā minētajiem uzņēmumiem, likumā ,,Par piesārņojumu” definētajiem degvielas piegādātājiem*Ietekmes uz administratīvo slogu minētajiem komersantiem nav.*VVD un Civilās aviācijas aģentūrai*Tiek plānots, ka VVD administratīvais slogs palielināsies. Šobrīd APK 231. pantā ir noteikts, ka VVD izskata arī administratīvā pārkāpuma lietas attiecībā uz gaisa kuģu operatoriem, savukārt ar likumprojektu šī kompetence tiek piešķirta Civilās aviācijas aģentūrai. Ir paredzams, ka VVD varētu palielināties administratīvais slogs, jo tas tiek noteikts kā kompetentā iestāde jaunas administratīvās atbildības noteikšanai. Attiecībā uz ietekmi uz administratīvo slogu (administratīvā atbildība regulas Nr. 2015/757 3. panta „d” punktā minētajiem uzņēmumiem vai likumā ,,Par piesārņojumu” definētajiem degvielas piegādātājiem) šobrīd nav iespējams noteikt, jo šie ir jauni pienākumi, kas Latvijas normatīvajos aktos nav vēl noteikti, līdz ar to nav iespējams paredzēt vai izvērtēt šo pienākumu neizpildes iespējamību.Ir paredzams, ka Civilās aviācijas aģentūrai varētu palielināties administratīvais slogs, jo tā tiek noteikta kā kompetentā iestāde jaunas administratīvās atbildības noteikšanai. Tomēr šo iespējamo administratīvo slogu nav iespējams šobrīd noteikt, jo līdz šim Latvijas kompetentās iestādes ir veikušas visas nepieciešamās darbības un bijušas efektīvi proaktīvas, lai novērstu iespējamību, ka iestājas administratīvā atbildība ES ETS operatoriem vai gaisa kuģu operatoriem. Līdz šim administratīvie sodi par APK 84. pantā minētajiem administratīvajiem pārkāpumiem saistībā ar vides informācijas slēpšanu vai sagrozīšanu nav tikuši piemēroti, un ES ETS darbībā iesaistītās institūcijas veic visas nepieciešamās darbības, lai nodrošinātu to, ka ES ETS operatori un gaisa kuģu operatori veic savus pienākumus noteiktā apjomā un termiņā. Līdz ar to nav prognozējams administratīvā sloga palielinājums ar likumprojektu noteikto pienākumu īstenošanas dēļ.Likumprojekta ietekme uz Nacionālā attīstības plāna rādītājiem, mikro vai makro līmenīLikumprojekts nodrošinās Latvijas Nacionālā attīstības plāna 2014.-2020. gadam mērķa [120] un [199] izpildi. |
| 3.  | Administratīvo izmaksu monetārs novērtējums | Šobrīd netiek paredzēta likumprojektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo **2017.**gadu | izmaiņas, salīdzinot ar **2017.**gadu | izmaiņas, salīdzinot ar kārtējo **2017.**gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | nav precīzi aprēķināms | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | nav precīzi aprēķināms | nav precīzi aprēķināms | nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | nav precīzi aprēķināms | nav precīzi aprēķināms | nav precīzi aprēķināms |
| 5.1. valsts pamatbudžets | 0 | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ietekme uz valsts budžetu likumprojektā iekļautajiem nosacījumiem var būt attiecībā uz administratīvās atbildības iestāšanos ES ETS operatoriem un gaisa kuģu operatoriem, regulas Nr. 2015/757 3. panta „d” punktā minētajiem uzņēmumiem, kā arī degvielas piegādātājiem par piegādātās degvielas aprites cikla SEG emisiju apjoma ziņošanu.Sakarā ar to, ka līdz šim nevienam no minētajiem tiesību subjektiem nav bijis jāpiemēro administratīvā atbildība, tad nevar šobrīd aprēķināt vai prognozēt, kāda varētu būt ietekme uz valsts budžetu.Līdz 2016. gada 1. oktobrim administratīvie sodi par APK 84. pantā noteiktajiem administratīvajiem pārkāpumiem nav tikuši piemēroti. Tāpēc ir secināms, ka atbilstoši spēkā esošajam normatīvajam regulējumam neviens no Latvijas ES ETS operatoriem vai gaisa kuģu operatoriem nav saukti pie administratīvās atbildības.Latvijai saskaņā ar regulas Nr. 2015/757 20. panta 1. punktu jāpaziņo par pieņemtajām sankcijām Eiropas Komisijai.VVD likumprojektā noteiktās funkcijas nodrošinās pieejamo resursu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts ir virzāms un izskatāms likumdošanas procesā vienlaikus ar likumprojektu „Grozījumi likumā „Par piesārņojumu””, jo tajā tiek noteikti:* regulas Nr.2015/757 3. panta „d” punktā minēto uzņēmumu pienākumi, kā arī ir noteiktas kompetentās iestādes Latvijā – VARAM un VVD, kas savas kompetences ietvaros uzrauga un kontrolē regulā Nr. 2015/757 regulas Nr. 2015/757 3. panta „d” punktā minētajiem uzņēmumiem noteikto prasību izpildi;
* pienākumi degvielas piegādātājiem samazināt piegādātās degvielas aprites ciklā radīto SEG emisiju apjomu, nodrošināt augšposma SEG emisiju samazinājumu, kā arī sniegt ikgadējos ziņojumus par šo pienākumu izpildi, kā arī ir noteikta kompetentā iestāde Latvijā attiecībā uz šiem nosacījumiem – VVD.

Vienlaikus ar likumprojektu Ministru kabineta sēdē ir skatāms Ekonomikas ministrijas sagatavotais Ministru kabineta rīkojuma projekts “Par apropriācijas pārdali”. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts sagatavots, ievērojot šādus ES tiesību aktus:1. Eiropas Parlamenta un Padomes 2003. gada 13. oktobra Direktīvu Nr. 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK;2. Regulu Nr. 2015/757;3. Direktīvu Nr. 2015/652. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2003. gada 13. oktobra Direktīva Nr. 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK;** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 16. panta 1. punkts | Likumprojekta 2. pantā izteiktā Administratīvā pārkāpuma kodeksa 88.11 panta pirmā un otrā daļa | pārņemts pilnībā | netiek pārņemts paredzot stingrākas vai mazāk stingras prasības |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2015. gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK** |
| A | B | C | D |
| 20. panta 1. punkts | Likumprojekta 2. pantā izteiktā Administratīvā pārkāpuma kodeksa 88.11 panta trešā daļa | pārņemts pilnībā | netiek pārņemts paredzot stingrākas vai mazāk stingras prasības |
| Attiecīgā Eiropas Savienības tiesību akta datums, numurs un nosaukums | **Eiropas Padomes 2015. gada 20. aprīļa direktīvas Nr .2015/652, ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti** |
| A | B | C | D |
| 6. pants | Likumprojekta 2. pantā izteiktā Administratīvā pārkāpuma kodeksa 88.11 panta ceturtā daļa | pārņemts pilnībā | netiek pārņemts paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ?  | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Likumprojekts publicēts VARAM tīmekļvietnē 2016.gada 13.septembrī. |
| 3. | Sabiedrības līdzdalības rezultāti | Sabiedrības komentāri par likumprojektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD;Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Likumprojekta izpildē iesaistītās institūcijas likumprojektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Rimša 67026512, 26380127

Helena.Rimsa@varam.gov.lv

1. Izņemot karakuģus, jūras spēku palīgkuģus, zvejas un zivju apstrādes kuģus, vienkāršas konstrukcijas koka kuģus, kuģus, kuru kustību nenodrošina mehāniski līdzekļi, vai nekomerciāli izmantotos valsts dienesta kuģus. [↑](#footnote-ref-3)